เรื่องร้องเรียน (ถนน,จราจร,ร้องเรียน,คลอง) วันที่ 2023-03-13 06:43:15 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009972
ขอให้พิจารณาทบทวน ขอความเป็นธรรมและคัดค้าน เกี่ยวกับการเวนคืนที่ดินและสิ่งปลูกสร้าง บริเวณ ฝั่งถนนลาดปลาเค้า แขวงท่าแร้ง เขตบางเขน กรุงเทพมหานคร คำร้องจากโมบายแอปพลิเคชั่น PSC1111 --- ขอร้องเรียน ขอคัดค้าน และขอความเป็นธรรม เกี่ยวกับการเวนคืนที่ดิน และสิ่งปลูกสร้าง บริเวณถนนลาดปลาเค้า  เนื่องจากได้รับความเดือดร้อน เป็นทุกข์ใจอย่างมาก ตามที่ได้ประกาศพระราชกฤษฏีกา กำหนดเขตที่ดินที่จะเวนคืน ท้องที่ แขวงท่าแร้ง เขตบางเขน และแขวงคลองถนน เขตสายไหม กรุงเทพมหานคร พ.ศ. 2565 เล่ม 139 ตอนที่ 69 หน้า 57 ลงวันที่ 8 พฤศจิกายน 2565 ที่ดินและอาคาร เพื่อใช้ในการสร้างและขยายทางหลวงท้องถิ่น สายเชื่อมระหว่างถนนรามอินทรา และถนนเทพรักษ์ โดยฝั่งลาดปลาเค้าจะเวนคืนตั้งแต่ปากทางเข้าถนนลาดปลาเค้า เข้ามารวมระยะทาง 200 เมตรมีรายละเอียด ตามเอกสารด้านล่าง ข้าพเจ้าและประชาชนบริเวณลาดปลาเค้าที่ต้องถูกเวนคืน ไม่เคยทราบเรื่องมาก่อนว่าที่ดินและสิ่งปลูกสร้างฝั่งลาดปลาเค้าจะถูกเวนคืน ที่ผ่านมา ไม่มีหน่วยงาน เจ้าหน้าที่ หนังสือ มาติดต่อหรือแจ้งให้ทราบข่าวนี้เลย มาทราบตอนที่มีหนังสือจาก สำนักงานจัดกรรมสิทธิ์ สำนักการโยธา กลุ่มงานสำรวจทรัพย์สิน และประมาณราคา แจ้งว่า พวกข้าพเจ้าถูกเวนคืน และจะมีเจ้าหน้าที่มาสำรวจอาคาร เพื่อประเมินมูลค่า ซึ่งได้รับหนังสือก่อนหน้าที่จะเข้าสำรวจไม่กี่วัน  (เจ้าหน้าที่เข้าสำรวจ 7 มี.ค. 66) โดยฝั่งลาดปลาเค้าจะเวนคืน ตั้งแต่ปากทางเข้าจากถนนรามอินทราเข้ามาระยะทาง 200 เมตร (ขยายถนน) แต่ถนนต่อจากจุดนี้ไม่ขยาย ยังเป็นถนนเดิม 4 เลน (ไป 2 เลนมา 2 เลน) เจ้าหน้าที่แจ้งว่าการเวนคืนนี้ ได้ทำประชาพิจารณ์ไปเมื่อ 10 ปีที่แล้ว แต่ประชาชนฝั่งลาดปลาเค้าที่ได้รับผลกระทบจากการเวนคืน ไม่เคยได้ทำประชาพิจารณ์เลย ไม่เคยมีใคร หรือหน่วยงานใดมาติดต่อ หรือแจ้งข่าวใดๆ บางบ้านไม่ได้รับหนังสือ มาทราบในวันที่ 7 มี.ค. 66 ทุกคนที่ทราบข่าวนี้มีความเห็นตรงกันว่า การเวนคืน เพื่อขยายถนนฝั่งลาดปลาเค้า ไม่มีความจำเป็น เนื่องจาก พอพ้นระยะ 200 เมตร ดังกล่าวมาแล้ว จะเป็นถนนเดิม 4 เลน (ไป 2 เลน มา 2 เลน) ถนนจะเป็นคอขวด การจราจรติดขัด และบริเวณที่เวนคืนฝั่งลาดปลาเค้า มีประชาชน อาศัย และทำการค้ามากว่า 40 ปี แล้ว ตอนนี้ทุกคนมีอายุมากเข้าวัยกลางคน เป็นผู้สูงวัย อาคารที่อยู่อาศัยก็เป็นมรดกตกทอดมาตั้งแต่บรรพบุรุษ มีคุณค่าทางจิตใจ ตีราคาเป็นจำนวนเงินไม่ได้ การเวนคืนนี้ มีผลกระทบกับพวกข้าพเจ้า สร้างความทุกข์ใจอย่างใหญ่หลวง เพราะจะทำให้ข้าพเจ้าสูญเสียบ้าน เสียอาชีพ เสียลูกค้า ที่มีการติดต่อมาเป็นระยะเวลาหลายสิบปี เสียรายได้ที่จะนำไปใช้จ่ายในครอบครัว การจะให้ข้าพเจ้าไปหาที่อยู่ใหม่ ไปเริ่มอาชีพใหม่ ในสถานที่ใหม่ ที่คงหาทำเลแบบนี้ไม่ได้แล้ว พวกข้าพเจ้าอายุมากเข้าวัยกลางคน วัยสูงอายุกันทุกคนแล้ว พวกข้าพเจ้า ประชาชนฝั่งลาดปลาเค้า ขอความเมตตาจากท่าน หน่วยงาน และเจ้าหน้าที่ที่เกี่ยวข้อง ได้โปรดพิจารณา ทบทวน ไม่เวนคืน ที่ดินและสิ่งปลูกสร้างฝั่งลาดปลาเค้าด้วย
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata